Here is a page extracted from Wikipedia that may contain CSS, HTML, and a lot of unformatted text.

Title: Faixas Tortas
Content: Faixas Tortas (en castellano Fajas Tortas) ye una partida d'o termin municipal de Binéfar. Muga con a partida de La Carpina por o norueste, con l'A-22 por o sud y con a partida de Penchat por l'este.

Toponimia
Apareixe por primera vegada en l'amillaramiento de 1862. Ye un toponimo transparent que se composa d'os elementos "faixa" (d'o latín FASCIA) y "torta" (d'o latín TŎRTU).

Seguntes Benito Coll a voz "faixa" (con fonetica aragonesa u catalán) encara yera utilizada en Binéfar en primerías d'o sieglo XX pa fer referencia a un segmento de tierra de labranza luengo y estreito. I hai documentación con ixe significau en un catastro ya desapareixiu de dita villa d'o sieglo XVII.

L'adchectivo "torta", femenino de "tort" fería referencia a la curvatura d'as faixas d'iste terreno. Ye intresant sinyalar que a vocal breu tonica latina no diftonga, como ye habitual en catalán y no en aragonés stándard que daría "tuerta".

Referencias

Binéfar
Partidas rurals d'Aragón